ANDREW WOMMACK EVANKELIUMIN ÄÄRELLÄ
SOTA ON OHI, OSA 7/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan äskettäin aloittamaani opetussarjaa, jossa puhun siitä, -
että sota on ohi. Aiheesta on saatavana paljon materiaaleja.
Tämä on jo sarjan 7. osa, -
ja olen opettanut aiheesta jo paljon. En ehdi kerrata kaikkea.
Aloitin jakeesta Luuk. 2:14, jossa enkeli lauloi: -
"Kunnia Jumalalle korkeuksissa, ja maassa rauha ihmisten kesken, -
joita kohtaan hänellä on hyvä tahto!"
Enkeli ei kuitenkaan puhunut rauhasta ihmisten kesken, -
vaan ylisti Jumalaa siitä, että ihmisen ja Jumala välinen vihanpito oli ohi.
Viime aikoina olen korostanut Jeesuksen maksamaa hintaa.
Jos sanon ettei Jumala ole vihainen, vaan tarjoaa meille rauhaa, -
monet kauhistuvat ja alkavat puhua siitä, että synti on kamalaa -
ja että se on tuomittava.
Olen yrittänyt todistaa, että synti on tuomittu Jeesuksen lihassa.
Synnin kamaluuden sijaan korostan Jeesuksen uhrin suuruutta.
Toki synti on kamalaa, tuhoavaa ja satuttavaa, -
mutta Jeesus maksoi synnin hinnan eli kuoleman moninkertaisesti.
Kun siis sanon, ettei Jumala ole enää vihainen vaan tarjoaa meille rauhaa, -
se on oikein sanottu, koska Jeesus muutti kaiken ikuisiksi ajoiksi.
Jeesuksen kuolema oli käänne- kohta ihmiskunnan historiassa, -
koska Hän antoi syntimme anteeksi ja muutti täysin suhteemme Jumalaan.
Kuvitellaan, että jotkut ihmiset vihaisivat minua syvästi -
ja pyrkisivät kaikin keinoin vahingoittamaan minua, -
ja sen takia minäkin vihaisin heitä ja haluaisin vahingoittaa heitä.
Kuvitellaan, että rakastaisin heitä niin, että uhraisin yhden pojistani -
ja tekisin hänelle kaiken, minkä haluaisin tehdä noille ihmisille.
Tappaisin hänet ja rankaisisin häntä heidän teoistaan.
Tässä ei olisi mitään järkeä, ellei se ratkaisisi ongelmaa.
En maksaisi niin valtavaa hintaa, jos se vain pienentäisi ongelmaa -
ja välillämme voisi ehkä olla rauha, jos nuo ihmiset tekisivät kaiken oikein.
En maksaisi noin suurta hintaa, ellei se ratkaisisi koko ongelmaa.
Ei Jumalakaan olisi lähettänyt Jeesusta maksamaan osaa velasta, -
ja Hänen pienen apunsa avulla voisimme pyhää elämää elämällä -
ehkä ansaita loput pelastuksestamme. Ei, vaan Jumala lähetti Poikansa, -
koska emme pystyneet tekemään mitään pelastaaksemme itsemme.
Viimeksi puhuin jakeesta Jes. 52:14 "Niinkuin monet kauhistuivat häntä -
sillä niin runneltu, ei enää ihmisen- kaltainen, oli hänen muotonsa, -
hänen hahmonsa ei ollut ihmislasten hahmo".
Käytin lähes koko viime jakson sen selittämiseen, -
että Jeesus kärsi muutakin kuin ristiinnaulitsemisen tuottaman kivun -
ja roomalaisten sotilaiden ruoskinnan. Hän kärsi hengellisesti, -
kun Hänen pyhyytensä tahrattiin ja Hän tuli synniksi meidän takiamme.
Monien mielestä on herjaavaa sanoa näin, mutta jakeen 2. Kor. 5:21 -
mukaan asia oli juuri näin. Hän, joka ei synnistä tiennyt, tuli synniksi.
Hän ei vain ottanut vähän syntiä, vaan Hän tuli synniksi ja syntiseksi, -
ei omien tekojensa vuoksi, vaan koska syntimme luettiin Hänen viakseen.
Hän kantoi hengellisen häpäisyn, emotionaalisen trauman -
ja fyysisen kivun. Lisäksi kaikki maailman sairaudet tulivat Häneen.
Jeesus kärsi paljon enemmän kuin kukaan meistä voi ymmärtää, -
ellei Pyhä Henki ilmoita sitä meille. Seuraava jae, Jes. 52:15 -
"niin hän on saattava ihmetyksiin monet kansat..."
Tämä oli radikaali väite, sillä tuohon aikaan vain juutalaisilla -
oli liitto Jumalan kanssa, mutta tämä on profetia uudesta liitosta.
"niin hän on saattava ihmetyksiin monet kansat, -
hänen tähtensä kuninkaat sulkevat suunsa.
Sillä mitä heille ei ikinä ole kerrottu, sen he saavat nähdä, -
mitä he eivät ole kuulleet, sen he saavat havaita."
Tämä puhuu kristinuskon leviämisestä kaikkialle maailmaan.
Seuraavan luvun alussa puhutaan edelleen Jeesuksen sovitusuhrista.
"Kuka uskoo meidän saarnamme, kenelle Herran käsivarsi ilmoitetaan?"
Moni aloittaa Jesajan luvusta 53 ottamatta huomioon sen asiayhteyttä.
Tätä ennen on puhuttu Jeesuksen järkyttävästä kärsimyksestä: -
Hänen kasvonsa olivat runnellummat kuin kenenkään muun ihmisen, -
eikä Hän edes näyttänyt ihmiseltä. Kaikkivaltias Jumala tuli ihmiseksi -
ja kärsi tämän kaiken. Profeetta kysyy, kuka voi uskoa kaiken sen.
Varmasti Jesaja kirjoitti yhä Pyhän Hengen innoittamana, -
mutta tämä kommentti tuntuu olevan hänen oma ajatuksensa.
Hän oli profetoinut siitä, että Jumalan sanansaattaja -
runneltaisiin niin pahoin, ettei Hän edes näyttäisi ihmiseltä.
Jesajan mielestä on lähestulkoon liian vaikea uskoa, -
että kaikkivaltias Jumala antaisi itsensä tulla rangaistuksi näin.
"Kuka uskoo meidän saarnamme, kenelle Herran käsivarsi ilmoitetaan?
Hän kasvoi Herran edessä niinkuin vesa, niinkuin juuri kuivasta maasta.
Ei ollut hänellä vartta eikä kauneutta; me näimme hänet, -
mutta ei ollut hänellä muotoa, johon me olisimme mielistyneet."
Ellei meillä olisi näitä Kirjoituksia ja Raamatun kuvausta historiasta, -
kukaan ei varmaankaan olisi osannut kuvitella pelastuksen tulleen näin.
Kukaan ei varmasti olisi voinut kuvitella Jumalan tulevan ihmiseksi, -
suostuvan ihmisyyden rajoituksiin ja kulkevan maan päällä ihmisenä.
Verrataanpa kristinuskoa muihin uskontoihin. En tosin haluaisi kutsua -
kristinuskoa uskonnoksi, sillä uskonto on ihmisten ajatuksia Jumalasta, -
kun taas kristinusko on Jumalan meille antamaa ilmoitusta.
Jos kuitenkin verrataan sitä muihin uskontoihin, se on ainoa uskonto, -
jossa on Pelastaja ja jossa Jumala tuli ihmiseksi.
Muissa uskonnoissa Jumala on korkealla taivaassa -
ja ihminen alhaalla maan päällä, ja heidän välillään on valtava kuilu.
Sitten annetaan ohjeita, joiden avulla voi päästä lähemmäs jumalaa -
ja käytännössä pelastaa itsensä -
esimerkiksi kerjäämällä, ajelemalla hiuksensa, kieltämällä itsensä -
tai syntymällä uudesti monta kertaa. Jos parantelee itseään jatkuvasti, -
voi ansaita jumalan hyväksynnän, mutta aito kristinusko on toisenlainen.
On pakko tarkentaa, että puhun nyt aidosta kristinuskosta, -
sillä monet "kristityt" uskovat Jeesukseen, mutta puhuvat silti siitä, -
että pelastus on ansaittava. Se on yksinkertaisesti väärin.
Aidossa kristinuskossa on kyse siitä, että Jumala tuli ihmiseksi -
ja teki ihmisenä sen, mihin ihmiset eivät itse pystyneet.
Jeesus eli pyhää elämää ja ansaitsi suhteen Jumalan kanssa, -
mutta kantoi sitten vapaaehtoisesti syntimme ja rangaistuksemme.
Voin totuudenmukaisesti sanoa, ettei muissa uskonnoissa ole vastaavaa.
En usko, että kukaan ihminen tai edes paholainen olisi voinut -
villeimmässä mielikuvituksessaankaan keksiä, että Jumala tulisi ihmiseksi.
Se on liian suuri asia kuviteltavaksi, mutta juuri niin tapahtui.
Kukaan meistä ei olisi odottanut eikä uskonut tämän tapahtuvan.
Se on täysin Jumalan tekosia.
Jakeen Jes. 53:2 mukaan Jeesus kasvoi Herran edessä kuin vesa.
Jos olisit Jumala, joka oli päättänyt tulla ihmiseksi, -
kuvailisitko itseäsi hennoksi vesaksi?
Me olisimme luultavasti valinneet mahtavan tammen, -
jonkin todella suuren ja vahvan puun.
Jae jatkuu, että Jeesus oli kuin juuri kuivasta maasta.
Jos jokin kasvaa kuivasta maasta, se on yleensä pieni ja hauras, -
koska siltä puuttuu ravintoa. Jeesus näytti ihmisenä hauraalta.
Jae jatkuu: "Ei ollut hänellä vartta eikä kauneutta..."
Jeesus ei ollut kaunis ihminen. Ei ehkä rumakaan, vaan tavallinen.
Jos olisin ihmiseksi tullut Jumala, olisin taatusti ollut -
komein, suurin ja vahvin mies, joka maailmassa on koskaan elänyt.
Olisin saanut Herkuleksen ja Simsonin näyttämään mitättömiltä.
Olisin ollut valiokappale ihmisestä, -
mutta Raamatun mukaan Jeesuksella ei ollut vartta eikä kauneutta -
eikä muotoa, johon me olisimme mielistyneet.
Jeesus ei ollut hyvännäköinen.
Jokainen on varmasti nähnyt ihmisiä, jotka näyttävät täydellisiltä.
Muistan, kun Jamie ja minä veimme lapsenlapsemme Disneyworldiin -
ja menimme syömään Tuhkimon kanssa.
Paikalla oli prinssi Uljas, Lumikki, Tuhkimo ja monia muita hahmoja.
Jamie ja minä ihmettelimme, mistä nuo ihmiset oli löydetty, -
sillä he näyttivät läpikotaisin täydellisiltä.
Jotkut ihmiset ovat poikkeuksellisen kauniita, komeita ja voimakkaita, -
mutta Jeesuksessa ei ollut kauneutta eikä mitään, mitä olisimme ihailleet.
Se on minusta ihmeellistä.
Minusta se on osa Herran kärsimystä.
Jos olisin ollut lihaksi tullut Jumala, olisin ollut paras ja komein -
koskaan elänyt ihminen, mutta Jeesus valitsi toisin.
Hän oli tavallisen näköinen, ja se on osa Hänen kärsimystään.
Hän oli kaikkivaltias Jumala, joka oli tottunut palvontaan.
Ilmestyskirjan luvun 4 mukaan taivaalliset olennot polvistuvat -
Jumalan edessä yötä päivää.
Jeesus oli tottunut kaikkeen tähän ylistykseen ja palvontaan, -
mutta kun Hän tuli maan päälle, Hän ei tullutkaan valioyksilönä, -
vaan aivan tavallisen näköisenä ihmisenä kuin kuka tahansa meistä.
Jos et koe olevasi mitenkään erityisen kaunis -
tai koet tulleesi torjutuksi ulkonäkösi tai muiden ominaisuuksiesi takia, -
Jeesus on kokenut sen kaiken. Hän päätti samaistua heikoimpiin.
Hän ei ollut suurin ja paras.
Hänessä ei ollut kauneutta, johon olisimme mielistyneet.
Uskon, että Hän kärsi torjunnasta koko maanpäällisen elämänsä ajan.
Kun Hän kulki torilla ihmisten joukossa, jotka oli itse luonut, -
eikä kukaan edes huomannut Häntä. Jeesushan oli mukana luomassa -
ihmisiä, maata ja taivasta ja kaikkea, mitä on olemassa.
Ehkä joukossa oli joku muu, joka oli hyvännäköinen -
ja pukeutunut hienosti, ja kaikki puhuivat vain tästä ihmisestä -
jättäen Luojansa huomiotta.
Voitko kuvitella, miltä tuollainen ylenkatse tuntui Jumalasta?
Miltä Hänestä tuntui, kuin Hän jäi toiseksi jonkun komeamman rinnalla?
Jeesus kärsi koko ajan ihmisruumiissa ollessaan.
Jumalana Hän pystyi siirtymään maailmankaikkeuden päästä toiseen.
Raamatun mukaan maailmankaikkeus mahtuu Hänen kämmeneensä.
Niin suuri ja upea Hän on. Koko maailmankaikkeus, -
ei vain aurinko tai maa. Ja tämä kaikkivaltias Jumala tuli ihmiseksi.
Ihmiskehossa Hän pystyi olemaan vain yhdessä paikassa kerrallaan.
Hän joutui nukkumaan, syömään, peseytymään ja käymään vessassa.
Se on uskomatonta. Voisimme puhua tästä vaikka kuinka pitkään, -
emmekä silti käsittäisi sitä täysin. Jeesus ei siis kärsinyt vain -
kuollessaan ristillä, vaan Jumalalle oli kärsimystä tulla ihmiseksi -
ja elää maan päällä 33 vuotta. Juuri tätä jae Jes. 53:2 kuvaa.
Jae 3 "Hän oli ylenkatsottu, ihmisten hylkäämä, kipujen mies -
ja sairauden tuttava, jota näkemästä kaikki kasvonsa peittivät, -
halveksittu, jota emme minäkään pitäneet."
Toki tämä kaikki pätee ristiinnaulitsemiseen, -
mutta Hän oli ylenkatsottu ja ihmisten hylkäämä koko elämänsä ajan.
Varmasti jotkut Jeesuksen perheen- jäsenet tiesivät Marian olleen -
raskaana ennen avioitumistaan ja pitivät Jeesusta aviottomana lapsena.
Monet ehkä torjuivat Hänet tai suhtautuivat Häneen epäluuloisesti.
Mentyään synagogaan palvelutyönsä alussa Hän luki tämän tekstin: -
"Herran Henki on minun päälläni, sillä hän on voidellut minut -
julistamaan evankeliumia köyhille; hän on lähettänyt minut -
saarnaamaan vangituille vapautusta ja sokeille näkönsä saamista, -
päästämään sorretut vapauteen, saarnaamaan Herran otollista vuotta".
Jeesus lainasi jakeita Jes. 61:1―2, jotka kertoivat Messiaasta ja sanoi: -
"Tänä päivänä tämä kirjoitus on käynyt toteen teidän korvainne kuullen".
Hän siis julistautui Messiaaksi.
Ihmiset nousivat heti ylös huutaen ja torjuivat Hänet.
He tarttuivat Häneen ja veivät Hänet kallionjyrkänteelle.
Olen käynyt Nasaretissa, ja se on rakennettu korkean kallion päälle.
Harjanteelta on valtava pudotus.
Ihmiset halusivat tappaa Jeesuksen, mutta Hän vain käveli sieltä pois.
Joka tapauksessa Jeesus torjuttiin heti palvelutyönsä alussa.
"Hän oli ylenkatsottu, ihmisten hylkäämä."
Arvostelu jatkui koko Hänen palvelutyönsä ajan.
Hänen sanottiin olevan paholaisesta ja tekevän ihmeitä saatanan voimalla.
Ennen ristiinnaulitsemista Hänen silmänsä sidottiin -
ja Hänen päähänsä pantiin orjan- tappurakruunu ja käteensä valtikka, -
ja Häntä kehotettiin profetoimaan.
Hänhän olisi voinut kertoa noille sotilaille vaikka mitä, -
mutta Hän nöyrtyi ja pysyi vaiti.
"Hän oli ylenkatsottu, ihmisten hylkäämä, kipujen mies -
ja sairauden tuttava, jota näkemästä kaikki kasvonsa peittivät, -
halveksittu, jota emme minäkään pitäneet.
Mutta totisesti, meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana".
Jeesus ei tullut maan päälle pelastamaan itseään.
Jumala olisi voinut tuhota maan ja ihmiskunnan ja luoda uuden, -
joka ei voisi kapinoida.
Jumalassa ei ollut mitään ongelmia eikä puutteita.
Hänestä ei puuttunut mitään.
Jeesus ei tullut tänne pelastamaan itseään, vaan meidän takiamme.
Hän kantoi meidän kipumme ja sairautemme.
Hän kärsi kaiken meidän takiamme.
Juuri tämän takia en aio kärsiä syntieni tähden, -
jos Jeesus kerran kärsi niiden takia, enkä kantaa arvottomuuden tunnetta -
tai uskoa, että Jumala on minulle vihainen tai haluaa rangaista minua.
Jeesus kantoi syntini ja kipuni. Hän teki sen minun tähteni.
Tunnen myötätuntoa ihmisiä kohtaan, joita on käytetty hyväksi, -
hakattu tai jotka ovat kokeneet avioeron tai muita kamaluuksia.
Tunnen heitä kohtaan myötätuntoa, mutta en sääli heitä, -
koska Jumala kärsi heidän puolestaan kaiken sen, mitä he ovat kokeneet.
Kokemuksenne voivat olla kamalia, mutta Jumalan teko on mahtava.
Siksi en lisää tuskaanne puhumalla siitä, miten kamalaa se on -
ja miten joudutte kärsimään siitä koko loppuelämänne ajan.
Se, mitä Jumala antaa Jeesuksessa, on enemmän kuin ongelmanne.
Hän, joka kärsi ja kantoi kipunne, huolenne ja murheenne, -
kantaa nuo asiat nytkin. Voitte heittää murheenne Hänen päälleen, -
sillä Hän huolehtii teistä, ja vapautua noista asioista.
Toki rakkaiden ihmisten kuolemaa surraan. Olen menettänyt läheisiäni -
enkä sano, että on täysin väärin kaivata rakkaitaan, -
mutta on väärin surra heitä maailman tavalla läpi elämämme.
Voit joko kaivaa haudan rakkaasi viereen ja kuolla sinne -
tai heittää murheesi Herran ylle ja ymmärtää, että Hän kantoi ne.
Menetettyjä rakkaita ei tarvitse surra. Jakeen 1. Tess. 4:13 mukaan -
meidän ei tule murehtia niin kuin tekevät ne, joilla ei ole toivoa.
Meidät ja rakkaamme tullaan herättämään kuolleista.
Emme sano hyvästiä ikuisiksi ajoiksi, vaan näkemiin joksikin aikaa.
Voimme voittaa lapsen tai puolison kuolemasta johtuvan surun.
Jeesus kantoi murheemme, -
ja jos Hän on jo kantanut ne, en aio kantaa niitä enää!
Joku ehkä ajattelee, että se on helpommin sanottu kuin tehty.
Olen käynyt läpi monia asioita, joita ette osaa kuvitellakaan.
Minulle on tapahtunut asioita, -
joista en olisi omassa voimassani millään selvinnyt, -
mutta pystyin heittämään murheeni Herran päälle, -
ja sen ansiosta selvisin hyvin. Voit luottaa Jumalaan, -
sillä Hän on kantanut kipusi, huolesi ja murheesi puolestasi, -
eikä sinun tarvitse enää kantaa niitä.
Uskon, että puhun nyt monille, jotka ovat uudestisyntyneitä, -
joilla on suhde Jumalaan ja jotka uskovat pääsevänsä taivaaseen.
Tässä elämässä teille on kuitenkin tapahtunut todella pahoja asioita.
En väitä, etteivät ne olisi pahoja, -
mutta olette katsoneet vain kaiken kurjuutta ja säälineet itseänne.
Teidän pitää katsoa Jeesukseen ja sanoa, että Hän kantoi kipunne.
"Herra, en aio kantaa tätä enää, vaan heitän sen päällesi ja pyydän, -
että otat tämän kivun ja surun pois." Jos voit korottaa Jeesuksen uhria -
sen sijaan, että keskittyisit ongelmaasi, -
Hän voi ottaa kipusi ja murheesi pois, ja voit jatkaa elämääsi.
Uskon, että Jumala vapauttaa monia, kun julistan näitä totuuksia.
Hän on kantanut murheesi, joten lakkaa kantamasta niitä.
Heitä murheesi Hänen ylleen, niin Hän ottaa ne, ja elämäsi muuttuu.
Muistutan, että aiheesta on saatavana kirja, jossa on nämä kaikki asiat -
ja paljon muuta. Opetus on saatavana myös CD- ja DVD-levyillä.
Aiheesta on olemassa myös työkirja, -
joka on suunniteltu niin, että voit opettaa näitä asioita muille.
Kohta saat lisätietoa tuotteista. Ota yhteyttä jo tänään!
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan toisessa osassa pohditaan, riittääkö Jeesus.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
MIESTEN KONFERENSSI
Olen Andrew Wommack ja haluan kutsua sinut -
ensimmäiseen julkiseen tilaisuuteen, joka pidetään uusissa tiloissamme.
Nyt tilat ovat vielä rakenteilla, mutta 16.―18.1.2014 -
pidämme täällä miesten konferenssin. Siitä tulee mahtava.
Ylistys, palvonta ja Pyhän Hengen työ ovat toki jatkuneet täällä jo pitkään, -
ja monien elämä on muuttunut.
Tule juhlimaan kanssani tätä ihmettä, jonka Jumala on tehnyt -
pitäessään huolta Charis-raamattukoulustamme.
Tämä upea rakennus on vasta ensimmäinen kahdesta talosta.
Voit tutustua siihen miesten konferenssissamme.
Olit niin epätoivoinen...
―Eräänä iltana itkin -
ja menin ulos köysi mukanani. Puut näyttivät todella korkeilta.
Ajattelin, etten jaksanut enää, mutta tiesin, että jos tekisin sen, -
en koskaan tulisi näkemään Jumalaa. Minun oli pakko jaksaa.
ARMON KOHTAAMISIA
TOSITARINOITA JUMALAN IHMEELLISESTÄ ARMOSTA
Nimeni on Caroline. Kasvoin eräässä seurakunnassa, -
joka oli lakihenkinen lahko. Siellä oli paljon sääntöjä.
En koskaan kyseenalaistanut mitään, mitä meille opetettiin.
Lahkon johtaja sanoi, että Jumala puhui vain hänelle.
Erityisesti naisten tuli olla hiljaa, mutta kuulin Jumalan äänen.
CAROLINE SAI VELJELTÄÄN ANDREWIN OPETUKSIA.
Ajattelet, ettei Jumala toimi kauttasi, ellet tee kaikkea oikein.
Kaikki, mitä tarvitset ja haluat, tulee Jeesuksen armon kautta, -
ei omien ansioidesi vuoksi.
Jumalan armo ja voima sekä Jeesuksen veri -
ovat muuttaneet minut sisältä käsin. Kyse on armosta ja rakkaudesta, -
ei suorituksesta. Jumala rakastaa sinua ilman ehtoja!
Jes. 60:1 "Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi."
Suomennos: Anni Lähteenmäki